12. ΝΟΜΟΣ 4609 της 30 Απρ./2 Μαΐου 1930 Περί τροποποιήσεως και συμπληρώσεως του ν. 4010 «περί τροποποιήσεως των ισχυουσών διατάξεων περί ενεργείας προμηθειών του Δημοσίου». Άρθρ.1-5.(Τροποποιούνται τα άρθρ. 3, 4, 12 και 25 του Ν. 4010/1929). Άρθρ.6.-1.Δια τα υπό των διαφόρων υπηρεσιών των Υπουργείων απαιτούμενα είδη γραφείου κλπ. υλικά δύναται η Επιτροπή της Υ.Κ.Π. μετ’ έγκρισιν του Υπουργού των Οικονομικών να συστήση ιδίαν αποθήκην εφοδιασμού, εις ην θέλει υπαχθή και η ήδη λειτουργούσα αποθήκη χάρτου Δημοσίας Υπηρεσίας. 2.Τα της συστάσεως και λειτουργίας της ειρημένης αποθήκης θέλουσι κανονισθή δια Δ/τος. Άρθρ.7.-Επιτρέπεται εξαιρετικώς η προ της εκδόσεως των οικείων χρηματικών ενταλμάτων πληρωμή του αντιτίμου των παρά της Υ.Κ.Π. προμηθευομένων ειδών μετά προηγούμενον έλεγχον των δικαιολογητικών. Τα δικαολογητικά έγγραφα των προμηθευομένων ειδών ελέγχονται ως προς την νομιμότητα και πληρότητα αυτών, παρ’ ανωτέρου υπαλλήλου της Γ.Δ.Δ.Λ. αποσπωμένου προς τούτο παρά τη Υ.Κ.Π. και μόνον εφόσον ταύτα ήθελον ευρεθή εν τάξει εντέλλεται η πληρωμή καθ’ ον τρόπον θέλει ορίσει εκδοθησόμενον Δ/μα. Τα αρμόδια Υπουργεία, βάσει των διαβιβαζομένων αυτοίς ως άνω προελεγχθέντων δικαιολογητικών, εκδίδουσι κατά τα κεκανονισμένα τα σχετικά χρηματικά εντάλματα επί συμψηφισμώ εις την γενομένην πληρωμήν. Άρθρ.8.-Δια την κανονικήν ενέργειαν χημικών αναλύσεων προς διεξαγωγήν του ποιοτικού ελέγχου των αγοραζομένων ειδών και συμμετοχήν εις τας επιτροπάς παραλαβών και διαιτησιών χρησιμοποιούνται οι παρά τω Γενικώ Χημείω του Κράτους υπηρετούντες χημικοί προστιθεμένων εις τας ήδη υπαρχούσας θέσεις ανα τριών χημικών β, γ, δ και ε΄ τάξεως. Δια Δ/τος θέλει καθορισθή η κατανομή των χημικών τούτων εις την Κεντρικήν Υπηρεσίαν και τα παραρτήματα του Γενικού Χημείου του Κράτους. Σελ. 238 Άρθρ.9.-Η Υ.Κ.Π. δύναται να απευθύνηται προς το δυνάμει του ν. 4328 «περί συστάσεως Γενικού Χημείου του Κράτους» συνεστημένον Συμβούλιον Χημικής Υπηρεσίας δια τον καθορισμόν των όρων ους δέον να πληρώσι τα παρ’ αυτής προμηθευόμενα είδη. Δια Δ/τος εκδιδομένου προτάσει του Υπουργού των Οικονομικών δύνανται να προστεθώσι δύο εισέτι μέλη εις το Συμβούλιον της Χημικής Υπηρεσίας, εκλεγόμενα παρά του Συμβουλίου τούτου. Μέλος του Συμβουλίου Χημικής Υπηρεσίας απουσιάσαν από 15 συνεχείς συνεδριάσεις θεωρείται αυτοδικαίως παραιτηθέν, οπότε δι’ αποφάσεως του Υπουργού των Οικονομικών δύναται να συμπληρωθή η θέσις τούτου δι’ ετέρου εκλεγομένου υπό του αυτού Συμβουλίου. Η εν τέλει της παρ. 10 του άρθρ. 6 του ν. 4328 περίοδος «και δια μίαν κατά μήνα συνεδρίαν» αντικαθίσταται δια της φράσεως «και μέχρι τεσσάρων κατά μήνα συνεδριάσεων». Τον νόμ. 4328 βλ. εν τόμ. 5 σελ. 9. Άρθρ.10-11.(Μεταβατικαί διατάξεις). 